The Lucky One (Uku Suviste-sang)

«The Lucky One» er en popballade med den estiske sangeren Uku Suviste. Sangen ble utgitt 7. desember 2020 og er skrevet av den greske låtskriveren Dimitris Kontopoulos og tekstforfatteren Sharon Vaughn, som begge står bak flere bidrag til Eurovision Song Contest. Sangen vant den estiske sangkonkurransen Eesti Laul 2021 og var Estlands bidrag i Eurovision Song Contest 2021 i Rotterdam i Nederland.

Om sangen 
Suviste vant Eesti Laul 2020 med sangen «What Love Is» og skulle ha representert Estland i Eurovision Song Contest 2020. Konkurransen ble imidlertid avlyst på grunn av koronaviruspandemien, og den estiske kringkasteren ERR tilbød i stedet Suviste en semifinale-plass i Eesti Laul 2021. Vinteren 2020 kunngjorde ERR at han skulle delta med låten «The Lucky One», skrevet av Dimitris Kontopoulos og Sharon Vaughn. Både låten og en tilhørende musikkvideo ble sluppet 7. desember 2020.

Sangen avanserte fra semifinalen og var en av tolv deltakere i finalen i Saku Suurhall i Tallinn lørdag 6. mars 2021. I superfinalen fikk «The Lucky One» flest stemmer fra publikum og vant finalen. Den er dermed Estlands bidrag i Eurovision Song Contest 2021 i Rotterdam i Nederland.

Eurovision Song Contest 
Estland ble trukket til å delta i semifinale 2 av Eurovision Song Contest 2021. Semifinalen ble arrangert i Ahoy Rotterdam i Nederland torsdag 20. mai. Sangen kom på 13. plass i semifinalen, og den kvalifiserte seg ikke til finalen lørdag 22. mai.

Utgivelseshistorikk

Referanser 

 
 
 
 

Estiske sanger
Estisk musikk
Bidrag til Eurovision Song Contest 2021
Sanger fra 2020